พอดีหนูปวดท้องด้านซ้าย(ปวดแบบบิดๆ)มา8-9แล้วค่ะแล้วไปซื้อยาธาตุมากิน1-2วันแรกมีอาการท้องเสียร่วมด้วยวันที่3หนูจึงไปรพ.เขาได้ตรวจปัสสาวะผลออกมาคือมีเม็ดเลือดขาวแต่บอกว่าพบได้ทั่วไป แล้วเขาบอกว่าหนูเป็นกระเพาะอักเสบเฉียบพลัน มียาให้มา2ตัว แก้ปวดเกร็งในช่องท้อง/เกลือแร่ หนูกินก็เบาบ้างบางครั้ง พอวันที่4-5จากปวดท้องบิดๆ หนูก็ปวดแบบจุกๆทั้ง2ข้างสลับกันพอวันที่6มีเลือดออกแต่ไม่เยอะค่ะ พอมาวันที่7ออกเยอะเลยค่ะ เหมือนเป็นประจำเดือน(ปกติหนูเป็นประมาณวันที่20กว่าๆเดือนที่แล้วก็พึ่งหายเมื่อวันที่24)
สวัสดีค่ะ หากประจำเดือนเพิ่งหายไปวันที่ 24 ส.ค. แล้ววันที่ 7 ก.ย. ได้มีเลือดออกมาอีก ร่วมกับอากาการปวดท้องน้อย อาจเกิดจาก1. เป็นเลือดออกช่วงไข่ตก แต่เลือดจะออกเพียงเล็กน้อย และออก แค่ 1 วัน2. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น3. มีการอักเสบติดเชื้อในโพรงมดลูก4. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็ให้สังเกตเลือดที่ออกไปก่อน หากออกนานเกินสัปดาห์ หรือยังคงมีปวดท้องน้อย แนะนำควรไปพบสูติ-นรีแพทย์เพื่อตรวจหาสาเหตุและรักษาค่ะสำหรับการที่ในช่วงแรก มีปวดท้องและท้องเสียร่วม หากท้องเสียเป็นอยู่แค่ 2 วันแล้วหายไป แต่หลังจากนั้น ยังคงมีอาการปวดท้องอีก ก็ไม่น่าเกิดจากการมีท้องเสียแล้วค่ะ